**อะไซโคลเวียร์**

**ความแรง <> มิลลิกรัม**

**ชนิดเม็ด**

**ชื่อการค้า <tradename>
(<ชื่อการค้า>)**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้มีชื่อว่า อะ-ไซ-โคล-เวียร์ (acyclovir)
* เป็นยาในกลุ่มยาต้านไวรัส
	1. **ยานี้ใช้เพื่ออะไร**
		+ ใช้รักษาเริม หรืองูสวัด
		+ ใช้ป้องกันการกลับมาเป็นเริมซ้ำ
		+ ใช้ป้องกันการติดไวรัสเริมหรืองูสวัด ในผู้ที่มีภูมิคุ้มกันต่ำ
1. **ข้อควรรู้ก่อนใช้ยา**
	1. **ห้ามใช้ยานี้เมื่อไร**
		* เคยแพ้ยานี้ หรือส่วนประกอบของยานี้
		* เคยแพ้ยา วาลาไซโคลเวียร์
	2. **ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* + - กำลังตั้งท้อง วางแผนจะตั้งท้อง หรืออยู่ระหว่างให้นมลูก
		- มีโรคไต
		- อายุมากกว่า 65 ปี
		- มีโรคเกี่ยวกับระบบประสาท
		- มีโรคตับ หรือระดับอิเล็กโทรไลต์ในร่างกายผิดปกติ
		- มีปัญหาเกี่ยวกับการหายใจอย่างรุนแรง
		- กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้ เช่น ยากดภูมิคุ้มกัน ยารักษาเกาต์ ยาต้านไวรัสเอชไอวี

**“แต่หากท่านไม่แน่ใจว่ามีภาวะหรือใช้ยาเหล่านี้อยู่ โปรดปรึกษาแพทย์หรือเภสัชกร”**

1. **วิธีใช้ยา**
	1. **ขนาดและวิธีใช้**
		* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
		* กลืนยาทั้งเม็ด พร้อมกับดื่มน้ำตาม
	2. **หากลืมกินยาควรทำอย่างไร**
* กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า
	1. **ถ้ากินยาเกินขนาดที่แนะนำควรทำอย่างไร**
		+ ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที
1. **ข้อควรปฏิบัติระหว่างใช้ยา**
* ให้กินยานี้ติดต่อกันทุกวันจนครบตามคำแนะนำของแพทย์ หรือเภสัชกร แม้อาการจะดีขึ้นแล้วก็ตาม มิฉะนั้นเชื้อจะดื้อยา
* ยานี้อาจจะทำให้กระหายน้ำได้ ให้ดื่มน้ำมากๆ ในระหว่างที่ใช้ยานี้

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

1. **อันตรายที่อาจเกิดจากยา**
	1. **อาการที่ต้องหยุดยาแล้วไปพบแพทย์ทันที**
		* ลมพิษ บวมที่ใบหน้า เปลือกตา ริมฝีปาก
		* หน้ามืด เป็นลม แน่นหน้าอก หายใจลำบาก
		* ผื่นแดง ตุ่มพอง ผิวหนังลอก หรือมีจ้ำตามผิวหนัง

**“ให้หยุดยา แล้วไปพบแพทย์ทันที”**

* 1. **อาการที่****ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
		+ ปวดท้อง คลื่นไส้ อาเจียน ท้องเสีย
		+ ปวดหัว เวียนหัว อ่อนเพลีย
		+ มีไข้ ผื่น แดง คัน ผิวหนังแพ้แสง
		+ ผมร่วง

**“ไม่จำเป็นต้องหยุดยา
แต่ถ้ามีอาการรุนแรง ให้ไปพบแพทย์”**

1. **ควรเก็บยานี้อย่างไร**
* เก็บยาไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก
1. **ลักษณะและส่วนประกอบของยา**
* **ลักษณะยา** <ลักษณะตามทะเบียนยา>
* **ตัวยาสำคัญ** คือ อะไซโคลเวียร์
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>